ONE-PROP รับซื้อคืนหน่วยลงทุนอัตโนมัติ ครั้งที่ 2
กอง ONE-PROP รับซื้อคืนหน่วยลงทุนอัตโนมัติ ครั้งที่2
8 มิ.ย. 2553

กอง ONE-PROP รับซื้อคืนหน่วยลงทุนอัตโนมัติ ครั้งที่2
นายมนรัฐ ผดุงสิทธิ์ กรรมการผู้จัดการ บริษัทหลักทรัพย์จัดการกองทุนรวม (บลจ.) วรรณ  เปิดเผยว่า กองทุนเปิด วรรณ พร็อพเพอร์ตี้ พลัส ฟันด์ (ONE-PROP) จะดำเนินการรับซื้อคืนหนวยลงทุนโดยอัตโนมัติ จากจำนวนเงินที่จัดสรรจากเงินสดรับที่ได้จากเงินปันผลของกองทุนรวมอสังหาริมทรัพย์ที่กองทุนไปลงทุน โดยในปัจจุบันกองทุนเปิด ONE-PROP ได้มีการลงทุนแล้วเป็นระยะเวลาประมาณ 6 เดือน และได้รับเงินปันผลจากกองทุนอสังหาริมทรัพย์ที่กองทุนไปลงทุนเป็นจำนวนหนึ่ง ดังนั้น บลจ.วรรณ จะทำการ auto redemption หน่วยลงทุนในอัตราร้อยละ 2.25 ของจำนวนหน่วยลงทุนทั้งหมดของลูกค้าแต่ละราย โดยใช้ราคา ณ วันที่ 17 มิ.ย.53 และผู้ถือหน่วยลงทุนจะได้รับเงินที่ได้จากการขายคืนหน่วยลงทุนโดยอัตโนมัติในวันที่ 24 มิ.ย.53
นายมนรัฐ กล่าวว่า กองทุนเปิด ONE-PROP อยู่ในระหว่างการหยุดรับคำสั่งซื้อหน่วยลงทุนตั้งแต่วันที่ 17 พ.ค.2553 ถึงวันที่ 31 ต.ค. 2553 หรือจนกว่าจะมีการเปลี่ยนแปลง เนื่องจากบลจ.วรรณ พิจารณาเห็นว่า หากมีการสั่งซื้อหน่วยลงทุนเข้ามาเป็นจำนวนมาก อาจส่งผลทำให้กองทุนไม่สามารถดำรงสัดส่วนทุนตามที่กำหนดไว้ในโครงการ หรืออาจส่งผลทำให้ไม่สามารถหาหลักทรัพย์ที่จะลงทุนเพื่อให้เป็นไปตามวัตถุประสงค์และนโยบายการลงทุนได้ ซึ่งอาจก่อให้เกิดผลเสียหายแก่กองทุนหรือผู้ถือหน่วยลงทุนปัจจุบันของกองทุน
กองทุนเปิด วรรณ พร็อพเพอร์ตี้ พลัส ฟันด์ (ONE-PROP) มีนโยบายลงทุนในหลักทรัพย์หรือตราสารที่อยู่ในหมวดอุตสาหกรรมอสังหาริมทรัพย์ โดยเฉลี่ยในรอบระยะเวลาบัญชีไม่น้อยกว่า 80% ของมูลค่าทรัพย์สินสุทธิของกองทุน โดยจะมุ่งลงทุนในหน่วยลงทุนของกองทุนรวมอสังหาริมทรัพย์ที่เป็นหลักทรัพย์จดทะเบียนในตลาดหลักทรัพย์แห่งประเทศไทย โดยเฉลี่ยในรอบระยะเวลาบัญชีไม่น้อยกว่า 65% ของมูลค่าทรัพย์สินสุทธิของกองทุน ผู้ลงทุนสามารถซื้อหน่วยลงทุนได้ทุกวันทำการ และสามารถขายคืนหน่วยลงทุนได้ทุกวันที่ 1 และวันที่ 16 ของเดือน กองทุนนี้ไม่มีนโยบายจ่ายเงินปันผล แต่จะมีการรับซื้อคืนหน่วยลงทุนโดยอัตโนมัติ ปีละไม่เกิน 4 ครั้ง โดยจะจัดสรรจากเงินที่ได้รับจากเงินปันผลของกองทุนรวมอสังหาริมทรัพย์ที่กองทุนไปลงทุน
นายมนรัฐ กล่าวเพิ่มเติมว่า กองทุนเปิด ONE-PROP ได้ลงทุนในหน่วยลงทุนของกอวมอสังหาริมทรัพย์ที่มีสภาพคล่องสูง และมีการจ่ายเงินปันผลอย่างสม่ำเสมอ ได้แก่ กองทุนรวมอสังหาริมทรัพย์สนามบินสมุย (SPF) กองทุนรวมสิทธิการเช่าอสังหาริมทรัพย์ CPN รีเทล โกรท (CPNRF) กองทุนรวมอสังหาริมทรัพยควอลิตี้ เฮาส (QHPF) กองทุนรวมอสังหาริมทรัพย์ ฟิวเจอร์พาร์ค (FUTUREPF) กองทุนรวมอสังหาริมทรัพย์ไทคอน (TFUND) และกองทุนรวมสิทธิการเช่าอสังหาริมทรัพย์เมเจอร์ ซีนีเพล็กซ์ ไลฟ์ (MJLF) จึงทำให้ผู้ลงทุนมีโอกาสได้รับเงินคืนเป็นระยะๆ คล้ายกับได้รับดอกเบี้ยเงินฝากธนาคาร  โดยกองทุนมีผลตอบแทนย้อนหลัง 3 เดือน 6 เดือน และนับจากวันจดทะเบียน (18 พ.ย. 52) เท่ากับ 5.48% 10.95% และ 11.04% ตามลำดับ และ ณ วันที่ 27 พ.ค.53 กองทุนมีมูลคาหนวยลงทุนเท่ากับ 11.1362 บาท มีมูลค่าทรัพย์สินสุทธิ 739.62 ล้านบาท